als_Latn dik_Latn sag_Latn
Viti 2013 do të jetë viti i Hënës për amerikanët dhe kinezët
- Kategoria: Shkence
- E mërkurë, 30 Nëntor
Edhe pse dërgimi i astronautëve të rinj në Hënë duket të jetë shtyrë, sateliti ynë vazhdon të jetë tërheqës. Gjatë këtij viti, agjencitë hapësinore amerikane dhe kineze në fakt parashikojnë të dërgojnë secila nga një mision në Hënë, ndërsa përsa u përket misioneve me njerëz, amerikanët dhe kinezët parashikojnë t’i dërgojnë rreth vitit 2020.
Qeveria Obama ka hequr dorë nga ideja e vendosjes së një baze të përhershme në Hënë, por megjithatë Hëna mbetet vend ideal për të provuar teknologjitë e reja eksploruese.
Për shkencëtarët, Hëna luan një rol të rëndësishëm: është i vetmi objekt i njohur i Sistemit diellor me një sipërfaqe primare që i ka shpëtuar çfarëdo ndryshimi të rëndësishëm që nga formimi i saj. Kësisoj, Hëna ruan ende të gjitha kushtet të lindjes së planetëve dhe satelitëve të tyre. Ajo është gjithashtu një pikë referimi për përcaktimin e periudhës së formimit të kratereve, falë kratereve të saj, të cilat janë formuar 4 miliardë-vjeçare.
Në muajin gusht të vitit 2013, NASA do të dërgojë sondën e saj të re Ladee (Eksplorerin Mjedisor të Atmosferës dhe Pluhurit të Hënës) për një mision të shkurtër që do të zgjasë 160 ditë.
Kjo sondë e vogël me peshë 130 kg, e cila do të qëndrojë në orbitën përreth Hënës në një largësi prej 50 km, do të analizojë atmosferën e pluhurit të Hënës, në mënyrë që të përcaktojë densitetin dhe përmasat e grimcave të pluhurit të pranishme në atmosferën e Hënës.
Nga ana e saj, Kina vazhdon programin e saj të Hënës, të filluar në vitin 2007 me Chang’e 1-shin, satelitin e parë kinez të studimit të Hënës. Misioni Chang’e 5-a, një mision tjetër, do kthehet në Tokë në vitin 2017. Kina vazhdon studimin e Hënës dhe parashikon të dërgojë në sipërfaqen e Hënës rover-in e saj Zhonghua, duke u bërë kështu vendi i tretë që ul në sipërfaqen e Hënës një mjet.
Rover-i kinez është 1,5 m i gjatë, ka gjashtë rrota dhe duhet të përshkojë 10 km gjatë tre muajve të misionit të tij. Ai do të gërmojë dhe analizojë mostrat e sipërfaqes së Hënës dhe do të jetë i pajisur me spektrometra dhe një radar, për matjen e strukturës së Hënës deri në një thellësi prej 30 metrash.
Ndërsa mjeti fluturues që do të zbresë Rover-in në Hënë do të peshojë 1,2 tonë, dhe do të jetë i pajisur me shtatë instrumente shkencore, ndër të cilët, një teleskop i vogël, që do të funksionojë në ultraviolet. Ky do të jetë teleskopi i parë hapësinor i vendosur në Hënë për observimet astronomike.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn